
                                                              Prijedlog – nije usvojeno na Općinskom vijeću       
KLASA: 
URBROJ: 
Lumbarda, _________ 2026. 

Na temelju članka 71. stavak 1. Zakona o komunalnom gospodarstvu ("Narodne novine", br. 68/18, 110/18 - Odluka USRH, 32/20 i 145/24) te članka 47. Statuta Općine Lumbarda (''Službeni glasnik Općine Lumbarda'', br. 3/13, 2/16, 1/18, 1/20 i 1/21), općinska načelnica Općine Lumbarda podnosi 
IZVJEŠĆE
o izvršenju Programa građenja komunalne infrastrukture na području Općine Lumbarda za 2025. godinu
Programom građenja objekata i uređaja komunalne infrastrukture za 2025. godinu utvrđen je opis poslova s procjenom troškova za građenje pojedinih objekata i uređaja, te za nabavu opreme i iskaz financijskih sredstava potrebnih za ostvarivanje Programa s naznakom izvora  financiranja po djelatnostima. Ovaj Program financirao se u 2025. godinu iz prihoda od: komunalnog doprinosa, naknade za utjecaj na okoliš i razvoj pri korištenju odlagališta otpada "Kokojevica", prihodi od zakupa i iznajmljivanja imovine, općih prihoda i primitaka, viška prihoda iz proteklih godina te pomoći proračunu iz drugih proračuna. 

Općinsko vijeće Općine Lumbarda je na 30. sjednici održanoj dana 23. prosinca 2024. godine donijelo Program građenja komunalne infrastrukturena na području Općine Lumbarda za 2025. godinu („Službeni glasnik Općine Lumbarda“, br. 2/25). Općinsko vijeće Općine Lumbarda je na 5. sjednici održanoj dana 29. prosinca 2025. godine donijelo Program izmjena i dopuna programa građenja komunalne infrastrukturena na području Općine Lumbarda za 2025. godinu („Službeni glasnik Općine Lumbarda“, br. 2/26).

Općinska načelnica je dužna općinskom vijeću podnijeti Izvješće o izvršenju Programa, te se navedeno izvješće podnosi zajedno sa izvješćem o izvršenju proračuna Općine Lumbarda za 2025. godinu.
Programom za 2025. godini utvrđeni su objekti i uređaji komunalne infrastrukture čija se priprema za izgradnju planirala tijekom 2024. godine.
Ovo izvješće podnosi se za razdoblje trajanja Programa za 2025. godinu, od 1. siječnja do 31. prosinca 2025. godine.
Zakon o komunalnom gospodarstvu (ZKG) je u članku 59. propisao što se smatra komunalnom infrastrukturom u smislu tog Zakona, odnosno komunalna infrastruktura jesu: 

1. nerazvrstane ceste, 

2. javne prometne površine na kojima nije dopušten promet motornih vozila 

3. javna parkirališta 

4. javne garaže 

5. javne zelene površine 

6. građevine i uređaji javne namjene 

7. javna rasvjeta 

8. groblja i krematoriji na grobljima 

9. građevine namijenjene obavljanju javnog prijevoza. 

Građenje komunalne infrastrukture u smislu ZKG prema članku 64., obuhvaća sljedeće radnje i radove: 

1. rješavanje imovinskopravnih odnosa na zemljištu za građenje komunalne infrastrukture 

2. uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta 

3. pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture 

4. građenje komunalne infrastrukture u smislu zakona kojim se uređuje gradnja građevina.

Ostvarenje programa gradnje objekata i uređaja komunalne infrastrukture u protekloj godini bilo je kako slijedi:

      1. NERAZVRSTANE CESTE I JAVNE PROMETNE POVRŠINE
Iz ovog programa u 2025. godini dovršen je idejni projekt uređenja nove pješačko- biciklističke staze na poluotoku Ražnjić te je uplaćena naknada za pravo služnosti na šumi i šumskom zemljištu u vlasništvu RH za navedeni zahvat u prostoru.
Također je izrađena projektna dokumentacija za izgradnju pješačke šetnice uzduž obale na predjelu Soline te je napravljen geodetski situacijski nacrt stvarnog stanja u položajnom i visinskom smislu za novu šetnicu.
Prema podacima Jedinstvenog upravnog odjela za izvršenje ovih radova utrošen je iznos od 937,50 eura.

	Red.br.
	Naziv
	Plan troškova
	Ostvarenje

	1.
	Uređenje poučnih staza na poluotoku Ražnjić
	17.650,00
	16.936,93

	1.1.
	Izvor financiranja: 1.1. Opći prihodi i primici
	12.650,00
	12.645,47

	2.
	Izgradnja obalne šetnice na predjelu Soline
	5.000,00
	4.291,46

	2.1.
	Izvor financiranja: 3.1. Prihodi za posebne namjene – komunalni doprinos
	5.000,00
	4.291,46

	
	UKUPNO
	17.650,00
	16.936,93


2.   GRAĐEVINE I UREĐAJI JAVNE NAMJENE
U 2025. godini dovršena je sanacija ravnog krova na zgradi Doma kulture u Lumbardi gdje se provodi hidro i termo izolacija samog krova. Navedeni radovi sufinancirani su od strane Ministarstva kulture i medija Republike Hrvatske. 

Na temelju ugovora između Općine Lumbarda i NPKLM vodovod d.o.o. iz Korčule o osiguranju financijskog učešća od 15% za financiranje studijske i projektne dokumentacije na području aglomeracije Lumbarda, Općina Lumbarda se obvezuje na financijsko učešće od 15 % sredstava financiranja za potrebe izrade studijske i projektne dokumentacije na području aglomeracije Lumbarda i to sve do okončanja predmetnog projekta. Preostalih 85 % ugovorenog financiranja po sporazumu dužne su osigurati Hrvatske vode.

U 2025. godini nastavljeni su radovi na studijskoj i projektnoj dokumentaciji koja je preduvjet za početak izvođenja zemljanih radova.

Također su nastavljeni radovi na projektnoj dokumentaciji za poslovnu zonu Humac-Pudarica i plaćanju naknade za izdvajanje nekretnina iz šumskoggospodarskog područja RH. Ista se plaća Hrvatskim šumama na temelju Izvansudske nagodbe u 60 jednakih mjesečnih obroka uz kamatnu stopu od 4,5% godišnje.
U tekućoj godini nabavljena je komunalna oprema za deponij „Kokojevica“ koja je neophodna za funkcioniranje istog.

Po podacima Jedinstvenog upravnog odjela Općine Lumbarda za izvršenje ovog programa u 2025. godini ukupno je utrošen iznos od 112.884,92 eura.

	Red.br.
	Naziv
	Plan troškova
	Ostvarenje

	1. 
	Uređenje Doma kulture
	58.660,00
	58.652,73

	1.1.
	Izvor financiranja: 2.1. Vlastiti prihodi – prihodi od zakupa
	7.340.00
	7.338,96

	1.2.
	Izvor financiranja: 4.1. Pomoći – Min. kulture
	49.320,00
	49.313,77

	1.3.
	Izvor financiranja: 6.1. Prihodi od prodaje nefinancijske imovine
	2.000,00
	2.000,00



	2.
	Poduzetnička zona Humac - Pudarica
	31.130,00
	31.120,99

	2.1.
	Izvor financiranja: 1.1. Opći prihodi i primici
	31.130,00
	31.120,99

	3.
	Sustav aglomeracije Općine Lumbarda
	3.275,00
	3.275,00

	3.1.
	Izvor financiranja: 2.1. Vlastiti prihodi – prihodi od zakupa
	3.275,00
	3.275,00

	4. 
	Nabava komunalne opreme za reciklažno dvorište
	25.000,00
	19.836,20

	4.1.
	Izvor financiranja: 1.1. Opći prihodi i primici
	25.000,00
	19.836,20

	
	Ukupno:
	118.065,00
	112.884,92


             3. GROBLJA I KREMATORIJI NA GROBLJIMA
U 2025. godini stavljena je poklopnica i novi skalini na groblju iza crkvice sv. Ivana te je je nabavljen materijal i produljena su vodovodne cijevi radi mogućnosti zalijevanja cjelokupnog groblja. 
Po podacima Jedinstvenog upravnog odjela Općine Lumbarda za izvršenje ovog programa u 2025. godini ukupno je utrošen iznos od 3.509,00 eura.

	Red.br.
	Naziv
	Plan troškova
	Ostvarenje

	1.
	Proširenje groblja sv. Ivana
	5.000,00
	3.509,00

	1.1.
	Izvor financiranja: 2.1. Vlastiti prihodi – prihodi od zakupa
	1.000,00
	805,26

	1.2.
	Izvor financiranja: 6.1. Prihodi od prodaje nefinancijske imovine
	4.000,00
	2.703,74

	
	Ukupno 
	5.000,00
	3.509,00


     4. JAVNA PARKIRALIŠTA
U 2025. godini je dovršena projektna dokumentacija za parking u centru mjesta, izvedeni su geodetski radovi vještačenja i identifikacije nekretnina na kojima će se napravit centralni parking te je provedeno vještačenje poljoprivrednog zemljišta i procjena vrijednosti građevinskog zemljišta. Navedeno je neophodno radi provođenja postupka izvlaštenje navedenog zemljišta i novčanog obeštećenja dosadašnjih vlasnika. 
Po podacima Jedinstvenog upravnog odjela Općine Lumbarda za izvršenje ovog programa u 2025. godini ukupno je utrošen iznos od 13.160,27 eura.

	Red.br.
	Naziv
	Plan troškova
	Ostvarenje

	1.
	Izgradnja parking prostora na javnim površinama
	12.905,00
	13.160,27

	1.1.
	Izvor financiranja: 3.1. Prihodi za posebne namjene – eko renta
	12.905,00
	13.160,27

	
	Ukupno 
	12.905,00
	13.160,27


     5. JAVNO ZELENE I SPORTSKO REKREACIJSKE POVRŠINE

U 2025. godini završeno je uređenje dječjeg igrališta u centru mjesta, nabavljena je i ugrađena potrebita oprema te je zasađena nova zelena hortikultura.
Izrađen je elaborat zaštite okoliša uređenja obalne linije u centru mjesta, nabavljene su stabljike te zasađena zelena hortikultura u centru mjesta. Navedeni projekt djelomično je sufinanciran sredstvima Fonda za zaštitu okoliša i energetsku učinkovitost.
Za središnji trg u centru mjesta napravljen je idejni projekt i glavni projekt rekonstrukcije središnjeg trga te opis i grafički prikaz građevine u prostoru. Izrađena je procjena otpornosti na klimatske promjene i izrađena je Elaborat analize doprinosa projekta ublažavanju i prilagodbi klimatskim promjenama.
Također je izrađena projektna dokumentacija u svrhu realizacije projekta uspostave zelene infrastrukturu na području Općine Lumbarda, a koji je djelomično sufinanciran sredstvima Fonda za zaštitu okoliša i energetske učinkovitosti.
Za izgradnju dječjeg igrališta u Javiču napravljen je geodetska situacija za projektiranje dječjeg igrališta te elaborat diobe katastarske čestice 3251/2 k.o. Lumbarda.

Pored navedenog, nabavljena je ljuljačka, klackalica, vrtuljak i tobogan za buduće dječje igralište.  

Po podacima Jedinstvenog upravnog odjela Općine Lumbarda za izvršenje ovog programa u 2025. godini ukupno je utrošen iznos od 153.273,36 eura.

	Red.br.
	Naziv
	Plan troškova
	Ostvarenje

	1. 
	Uređenje dječjeg igrališta u centru mjesta
	109.420,00
	109.400,06

	1.1.
	Izvor financiranja: 4.1. Pomoći – Min. regionalnog razvoja i fondova europske unije
	87.395,00
	87.385,50

	1.2.
	Izvor financiranja: 2.1. Vlastiti prihodi – prihodi od zakupa
	17.610,00
	17.603,31

	1.3.
	Izvor financiranja: 1.1. Opći prihodi i primici
	4.415,00
	4.411,25

	2.
	Uspostava šetnice, drvoreda i zelenih površina u centru
	30.460,00
	10.108,15

	2.1.
	Izvor financiranja: 3.1. Prihodi za posebne namjene – komunalni doprinos
	30.460,00
	10.108,15

	3.
	Uređenje trga ispred zgrade Općine
	18.590,00
	18.587,50

	3.1.
	Izvor financiranja: 2.1. Vlastiti prihodi – prihodi od zakupa
	18.590,00
	18.587,50

	4. 
	Uspostava zelene infrastrukture
	2.000,00
	1.795,15

	4.1.
	Izvor financiranja: 3.1. Prihodi za posebne namjene – komunalni doprinos
	2.000,00
	1.795,15

	5.
	Uređenje plaže Pržina
	1.200,00
	0,00

	5.1.
	Izvor financiranja: 2.1. Vlastiti prihodi – prihodi od zakupa
	1.200,00
	0,00

	6.
	Uređenje dječjeg igrališta u Javiču
	13.385,00
	13.382,50

	6.1.
	Izvor financiranja: 1.1. Opći prihodi i primici
	13.385,00
	13.382,50

	
	Ukupno:
	175.055,00
	153.273,36


Ukupno utrošena sredstva za realizaciju programa gradnje objekata i uređaja komunalne infrastrukture u 2025. godini iznose 299.764,48 eura.
Ovo izvješće objavit će se u "Službenom glasniku Općine Lumbarda", a stupa na snagu osmog dana od dana objave.







          OPĆINSKA NAČELNICA:

                                                                                       Marija Klisura, mag. ing. prosp. arch. 

